**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**:

Poslanci Národnej rady Slovenskej republiky Petra Krištúfková, Boris Kollár, Jozef Šimko a Igor Kašper

1. **Názov návrhu zákona**:

Zákon, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov

3. **Predmet návrhu zákona je upravený v práve Európskej únie**:

a) v primárnom práve (uviesť názov zmluvy a číslo článku),

*čl. 83 ods. 1 a 2 Zmluvy o fungovaní Európskej únie a čl. 21 Charty základných práv Európskej únie*

b) v sekundárnom práve (uviesť druh, inštitúciu, číslo, názov a dátum vydania právneho aktu vzťahujúceho sa na upravovanú problematiku, vrátane jeho gestora),

*Smernica Európskeho parlamentu a Rady 2008/99/ES z 19. novembra 2008 o  ochrane životného prostredia prostredníctvom trestného práva (Ú. v. EÚ L 328, 6. 12. 2008), Ministerstvo spravodlivosti Slovenskej republiky*

c) v judikatúre Súdneho dvora Európskej únie predmet návrhu zákona nie je obsiahnutý.

4. **Záväzky Slovenskej republiky vo vzťahu k Európskej únii**:

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení,

*Smernica 2008/99/ES - 26. december 2010*

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie,

*Neprebiehajú žiadne konania proti Slovenskej republike o porušení podľa čl. 258 a 260 Zmluvy o fungovaní Európskej únie*

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

***Smernica 2008/99/ES***

* Zákon č. 543/2002 Z. z. o ochrane prírody a krajiny v znení neskorších predpisov (úplná transpozícia)
* Zákon č. 300/2005 Z. z. Trestný zákon v znení neskorších predpisov (úplná transpozícia)
* Zákon č. 321/2012 Z. z. o ochrane ozónovej vrstvy Zeme a o zmene a doplnení niektorých zákonov (úplná transpozícia)
* Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (úplná transpozícia)
* Zákon č. 128/2015 Z. z. o prevencii závažných priemyselných havárií a o zmene a doplnení niektorých zákonov (úplná transpozícia)
* Vyhláška Ministerstva životného prostredia Slovenskej republiky č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov (úplná transpozícia)

5. **Návrh zákona je zlučiteľný s právom Európskej únie**:

*úplne*